ધારો કે તમે કોલેજ પછી નોકરી કરી રહ્યાં છો અને ગર્લફ્રેન્ડ સાથે લગ્ન કરીને સેટલ થવાનો પ્લાન કરી રહ્યાં છો. તમારા પપ્પા પણ રિટાયર્મેન્ટની નજીક છે અને અચાનક જ તમને જાણ થાય છે કે તમારી મમ્મી પ્રેગ્નન્ટ છે અને ઘરમાં એક નાનું મહેમાન આવવાનું છે તો તમારુ રિએક્શન કેવું હશે? દશેરાના તહેવાર પર રીલિઝ થયેલી ફિલ્મ ‘બધાઈ હો’ પણ દિલ્હીના એક એવા જ યુવાન નકુલ કૌશિક (આયુષ્માન ખુરાના)ની સ્ટોરી છે. જે પોતાની સાથે ઓફિસમાં કામ કરતી ગર્લફ્રેન્ડ રેને(સાન્યા મલ્હોત્રા) સાથે લાઈફ સેટલ કરવાનું પ્લાનિંગ કરી રહ્યો છે.